**.asia** je internetová doména najvyššej úrovne pre Áziu. Doména pokrýva 73 štátov s populáciou 4 miliárd ľudí. Geograficky je vyčlenená ako ICANN región Asia / Australia / Pacific (AP). OECD ju považuje za doménu pre „špecifickú komunitu", podobnú doméne .eu. Sponzorujúcou organizáciou domény je DotAsia Organisation Ltd. sídlica v Hongkongu.

Dejiny
------

26. júna 2003 rada ICANN požiadala zamestnancov ICANN, aby vyzvali verejnosť okomenovať náčrt návrhu na sponozorované domény z 24. júna 2003. 15. decembra 2003 ICANN zverejnila žiadosť o návrhy na sponzorované domény. Do 16. marca ICANN dostala 10 návrhov: .asia, .cat, .jobs, .mail, .mobi, .post, .tel, .travel a .xxx, pričom dve rôzne organizácie navrhli doménu .tel.

Nezisková organizácia DotAsia Organisation Limited (DotAsia) navrhovanú doménu sponzorovala a prevádzkovala aj register, pre back-end register si vybrala za partnera firmu Afilias Limited. 26. októbra 2006 DotAsia zaslala zoznam ázijských ccTLD, ktorý podporujú vznik .asia. 4. decembra 2005 rada ICANN schválila začiatok komerčného a technického vyjednávania so sponzorskou organizáciou DotAsia. ICANN 28. júla 2006 oznámila ich ukončenie a začiatok možnosti komentáru pre verejnosť. Po skončení verejného komentovania a odpovedie DotAsia na komentáre sa rada ICANN 18. októbra 2006 uzniesla, že je prínosné podpísať zmluvu s DotAsia. Registračná zmluva pre .asia bola medzi DotAsia a ICANN podpísaná 6. decembra 2006. 12. apríla 2007 IANA potvrdila, že ICANN skompletizovala zmluvné podmienky s DotAsia pre zavedenie novej sponzorovanej domény.

Registrácie
-----------

Sponzorujúca organizácia DotAsia 22. júna 2004 pre ICANN predpokladala 7 miliónov registrácií s .asia.

Podľa OECD by .asia mohla otvoriť konkurenciu pre ccTLD, podobne ako .eu pridala alternatívu v Európe. Niektoré registre by ju však mohli považovať ako doplnok svojich služieb. Väčšina ccTLD registrov v Ázii podporila vznik .asia. Vytvorili partnerstvo pre .asia, čo by mohlo zvýšiť ich príjmy.

### Rezervované registrácie

Sponzorujúca organizácia DotAsia 22. júna 2004 pre ICANN uviedla tieto rezervované registrácie:

* spojené s ICANN a IANA
* obsahujúce len jedno alebo dva písmená
* operačné domény registra (www, whois, nic a podobne)
* používané v iných doménach (aero, arpa, biz, com, a podobne)
* názvy štátov

Kritika
-------

Charles Arthur píšuci pre *The Guardian* sa pýtal či .asia, doména, ktorú vlastne nikto ani nechcel, nie je len nástroj na zbohatnutie pre spoločnosti registrujúce domény. Spoločnosti si totiž budú musieť registrovať túto doménu v snahe, aby si ju nezaregistroval niekto iný. Pri cene 30 £ za doménu by registračné spoločnosti mohli mať dobrý zisk. Neužitočnosť domény .asia prirovnal k neužitočnosti novej domény .xxx.

Referencie
----------

1. 1 2  ARTHUR, Charles. What's the point of the .asia top-level domain?. *The Guardian* (Londýn: Guardian News and Media Limited), 2007-10-08. Dostupné online [cit. 2020-11-22]. ISSN 0261-3077.
2. 1 2 3   archive.icann.org, [cit. 2020-11-28]. Dostupné online.
3. 1 2   *GENERIC TOP LEVEL DOMAIN NAMES: MARKET DEVELOPMENT AND ALLOCATION ISSUES* [online]. oecd.org, 2004-07-13, [cit. 2020-11-29]. Dostupné online.
4. ↑   *Delegation Record for .ASIA* [online]. Internet Assigned Numbers Authority, [cit. 2020-11-22]. Dostupné online.
5. 1 2   *IANA Report on the Delegation of the .ASIA Top-Level Domain* [online]. iana.org, 2007-04-12, [cit. 2020-11-22]. Dostupné online.

Iné projekty
------------

Externé odkazy
--------------

* Dot Asia

| * z
* d
* u
Generické domény najvyššej úrovne |
| --- |
| Neobmedzené | 
* .com
* .info
* .net
* .org

 |
| Vyhradené | 
* .name

 |
| Vymedzené | 
* .biz
* .int
* .pro

 |
| Garantované | 
* .aero
* .cat
* .coop
* .jobs
* .mobi
* .museum
* .travel

 |
| Exkluzívne | 
* .edu
* .gov
* .mil

 |
| Infraštruktúrne | 
* .arpa
* .root

 |
| Zrušené | 
* .nato

 |
| Rezervované | 
* .example
* .invalid
* .localhost
* .test

 |
| Pripravované | 
* .tel
* .post

 |
| Navrhnuté | 
* .asia
* .cym
* .geo
* .kid
* .kids
* .mail
* .sco
* .web
* .xxx

 |
| Pseudo-domény | 
* .bitnet
* .csnet
* .onion
* .uucp

 |
| Pozri aj: Národné domény najvyššej úrovne |